পাখির চোখ ছাব্বিশের ভোট! কলকাতার ভোট ব্যাঙ্ক ধরে রাখতে তৃণমূলের হাতিয়ার পুর বাজেট

কলকাতা: ২০২৬-এ রাজ্যে বিধানসভা ভোট (West Bengal Assembly Election)। তাই পরপর তিন বছরের ঘাটতি সত্ত্বেও জনমুখী বাজেটের মন দিয়েছে কলকাতা পুর নিগম। ২০২৫-২৬ অর্থ বর্ষের জন্য যে বাজেট পেশ করা হয়েছে, সেখানেও পুর পরিষেবার মান বৃদ্ধির দিকেই নজর দেওয়া হয়েছে। বরাদ্দ বেড়েছে পানীয় জল সরবরাহের। নজর দেওয়া হয়েছে জঙ্গল সাফাই, বস্তি উন্নয়ন থেকে রাস্তা নির্মাণ, আলোকসজ্জা থেকে পার্কিং একাধিক খাতে।

আসন্ন অর্থবর্ষে কলকাতা পুর নিগমের ঘাটতির পরিমাণ হতে পারে ১১৪ কোটি টাকা। ২০২৩ থেকে প্রতিবছরই কর্পোরেশন ঘাটতির মধ্যে দিয়ে চলেছে। এই দুই অর্থবর্ষে পুর নিগমের ঘাটতির পরিমাণ ১৪৬ এবং ১১২ কোটি টাকা।

আরও পড়ুন: ভিজে যাওয়া আলু কিনবে রাজ্য সরকার, নির্দেশ মুখ্য সচিবের

পানীয় জল: বরাদ্দ হয়েছে প্রায় ৪৫৫ কোটি টাকা।
নিকাশি উন্নয়ন ও পরিষেবা: ৩৫২ কোটি টাকার বেশি।
রাস্তা: ৩২৫ কোটি টাকা।
জঞ্জাল সাফাই: ৬৮৬ কোটির কিছু বেশি টাকা।
শিক্ষা: ৫৯ কোটির কিছু বেশি বরাদ্দ করা হয়েছে।
বস্তি উন্নয়ন: চলতি বছর এই খাতে বরাদ্দ ২৪৯ কোটি টাকার বেশি।

দেখুন আরও খবর:

The post পাখির চোখ ছাব্বিশের ভোট! কলকাতার ভোট ব্যাঙ্ক ধরে রাখতে তৃণমূলের হাতিয়ার পুর বাজেট appeared first on KolkataTV.